text: [{"text_idx": "#000006", "text": "O via wilika na ulutaga qo ena vosa %?"}, {"text_idx": "#000013", "text": "E vakavulica na iVolatabu ni rau vakavuna na tauvimate na imatai ni veiwatini ni rau talaidredre. E kaya na Same 51:5: \u201cKa\u2019u a sucu vata kei na ca; ka sa kunekunetaki au ko tinaqu e nai valavala ca.\u201d E vakamacalataka na Roma 5:12, \u201cena vuku ni dua ga na tamata [na imatai ni tamata o Atama] e curu kina i vuravura na ivalavala ca kei na mate ena vuku ni ivalavala ca, mani dewa na mate vei ira na tamata kece ga ni sa valavala ca na tamata kece ga.\u201d Eda na sega gona ni galala mai na tauvimate kei na rarawa nida kawa mai vei Atama. Sa rauta me tukuna na iVolatabu \u201cnira vutugu ra qai rarawa tu na kabuli kece me yacova mai qo.\u201d (Roma 8:22) Ia e yalataki ena iVolatabu e dua na inuinui era na sega ni solia rawa na vuniwai. E yalataka kina na Kalou e dua na vuravura vou ni sautu ena sega tale kina na tauvimate se na leqa cava ga, wili kina na lomabibi.\u2014Vakatakila 21:4."}, {"text_idx": "#000015", "text": "\u201cSa voleka ko Jiova vei ira sa ramusu na yalodra; ka sa vakabulai ira sa dasila na lomadra.\u201d\u2014Same 34:18."}, {"text_idx": "#000017", "text": "E tukuna na iVolatabu ni yaga na vuniwai vei ira na tauvimate. (Luke 5:31) Koya gona e sega ni cala mo qara ivakasala vakavuniwai ke tarai iko na lomabibi. E vakadreta tale ga na iVolatabu na yaga ni masu. Kena ivakaraitaki, e kaya na Same 55:22: \u201cMo biuta vei Jiova na nomui colacola bibi, ena tokoni iko ko koya: Ena sega ni laivi ira na yalododonu me ra vakayavalataki e na dua na gauna.\u201d Na masu e sega wale ga ni dua na sala mo vakacegui kina, o sa veitaratara sara tiko ga kei na Kalou o Jiova, o koya e \u201cvoleka . . . vei ira sa ramusu na yalodra.\u201d\u2014Same 34:18."}, {"text_idx": "#000018", "text": "Ena yaga tale ga mo talaucaka na lomamu vua e dua na nomu itokani voleka. (Vosa Vakaibalebale 17:17) E tukuna o Daniela, e iVakadinadina i Jiova: \u201cA kerei au e dua keirau vakabauta vata me keirau veitalanoataka na noqu lomabibi. Au sega ni dau vinakata meu veitalanoataka qori, ia au sa qai kila ni dodonu meu se cakava makawa sara. Ni oti neirau veitalanoa dua na ka noqu lomavakacegu.\u201d"}, {"text_idx": "#000019", "text": "Rawa ni o Wilika Tale ga"}, {"text_idx": "#000020", "text": "Ena Walia na iVolatabu Noqu Lomabibi?"}, {"text_idx": "#000021", "text": "Tolu na sala e vakarautaka na Kalou me walia na lomabibi."}]